**«Берекелі алтын күз» ертеңгілігі**

Балалар әуенмен залға кіреді.

**Жүргізуші:**        Қарсы алайық бәріміз,
                           Жасымыз бен кәріміз.
                           Қырдан кепті қыдырып,
                         Алтын күз бізге нұр төгіп.

 Тілегім аман болсын ел іргесі,
                      Алтын күз қайта келді берекесі.
                      Молшылықтың жаршысы бола білді,
                      Алтын күз-ырыс,береке,бірлік ала келді. Құрметті қонақтар,балалар. Алтын күз мерекесі құтты болсын! Ел байлығын арттырған берекелі де, мерекелі күз мезгілі келді. Сары алтындай сары күз себетке толы жемісін, қамбаға толы егінін сыйлайды. Олай болса Бүгін біз жыл мезгіліндегі ең тамаша -***«Берекелі алтын күз»*** атты ертеңгілігімізге қош келдіңіздер! Ертеңгілігімізді әсем әнмен бастаймыз. **Хор: «Күздің күні қандайды!»** **Балалардың жыр шумақтарына кезек берейік Тақпақ:**

1бала: Күздің қазан айында,

 Алма, алмұрт піседі

 Жапырақтар сарғайып

 Сыбдыр-сыбдыр етеді

 2 бала: Жемісін мол теретін

 Күз дос екен бізбенен

 Бәрін тауып беретін

 Жомарт екен күз деген

 3 бала: Біреу астық түсіріп,

 Біреу бидай ұшырып,

 Жатқан мезгіл күз екен,

 Алдым соны түсініп

 4 бала: Көбейді құт- береке

 Астық тола қоймамыз,

 Құтты болсын мереке,

 Алтын күзді тойлаймыз

5 бала: Алақай, алақай,

 Шаттанып балақай

 Күз келді, дән пісті,

 Айтамыз алғысты.

**Ғажайып сәт:** Алма кіреді **Алма:** Сәлеметсіздер ме, балалар! Мені таныдыңдар ма?
**Б:** Ия таныдық
**Алма:** Мен сендердің мейрамдарыңмен құттықтауға келдім. Мен бақшадағы ең үлкен Алмамын. Мен бәрін-бәрін білемін. Шын айтамын. Сендер жаз қайта келсе екен деп отырсыңдар, солай ма?
**Б:** Ия... **Алма:** Бірақ жаз қайта оралмайды. Қазір күз мезгілі. **Алма:** Айтпақшы, күз ханшайымы қайда?
 **Жүргізуші:** Біз сізбен келеді деп ойладық.
**Алма:** Мен күз ханшайымын көрген жоқпын, ол орманда адасып қалған болар **Жүргізуші:** Күте тұрайық, келіп қалатын шығар **Алма:** Жоқ, ол бізді таба алмайды
**Жүргізуші:** Келші,келші, Алтын күз!
 Келші,келші, жарқын күз!
 *(Әуен ырғағымен Күз ханшайымы тербеліп, билеп кіреді)* **Күз ханшайымы: -**Сәлеметсіздер ме, балалар? Алтын күз мерекелерің құтты болсын! Балалар мен күз мезгілінің сәнін келтіріп, ырыс берекеге бөлейтін. Күз ханшайымы боламын. **Жүргізуші::** Армысыз, күз ханшайымы! Біз сізді күтудеміз. Күз ханшайымы біздің мерекемізге хош келдіңіз. Төрлетіп, біздің қонағымыз болыңыз. Біздің балалар сіздің құрметіңізге өз өнерлерін көрсетеді. **Сергіту сәт: «Шук-шук»** Күз Ханшайымымен»

 **Би: «Қанқызы»**

**Күз ханшайымы: -**Рахмет. Жақсы билейді екенсіңдер. Балалар мен сендерге бос келгенім жоқ, өзімнің жемістеріммен сендерге қызықты ойын алып келдым. Бұл ойынның аты «Жемістерді жылдам жинау»

**Ойын: Жемістерді жылдам жинау**

**Жүргізуші:** -Балалар айтыңдаршы күз мезгілінде ең қатты сүйіп жейтін жемістерің қай жеміс? (Балалар жауабы: Алма)

**Жүргізуші: -**Ендеше, балалар сендер секілді. Қоянда , Аюда алманы жақсы көреді екен. Оларда алманы көп жегісі келеді екен.

 (Әуенмен залға Аю кіреді.)

**Аю:** -ой қарнымның қатты ашып тұрғаны ай. Менің не жегім келіп тұрғанын білесіңдер ме? Менің алма жегім келіп тұр. Қазір күз мезгілінде тәтті болып алмалар піседі. Балалар алма тәтті иә.

**Балалар:** Иә

 (Алма тығылып қалады)

**Аю: -**Ой, тәтті дейсіңдер ме. Ой сендер мені одан сайын қызықтырып жібердіңдер гой.Осы жаққа қарай Алманың домалап бара жатқанын көріп едім келді ме? **Балалар:** Иә **Жүргізуші:** Аю Алманы сен жеме біздің мерекеміздің сәні болған алмаға тиіспе сен оданда дос болып балалардың өнерін тамашала саған аралар гүлдерден бал жинап би билеп береді

 **Аю:** Жарайды

**Жүргізуші: -** Аралар биін қабыл алыңыздар!

**Би: «Аралар»**

**Аю:** Ой қандай керемет! Рақмет сендерге аралар!

**Жүргізуші:** Балаларымыздың жыр шумақтарына кезек берейік!

 **Жүргізуші:** Балалардың жаңбыр туралы әндеріне кезек берейік

**Хор: «Жаңбыр жауды»**

 *(Әуенмен залға Қоян секіріп кіреді.)*

**Қоян: -**Сәлем балалар! Мерекелеріңмен

**Жүргізуші:**

* Қош келдің, Қоян! Қайдан жүрсің?

**Қоян:**

* Осында көңілді дауыстар шығып жатқан соң, келген бетім осы. Мұнда бәріңде әдемі болып кеткенсіңдер. Айтпақшы, балалар, мені таныдыңдарма? кіммін?

**Балалар:** Қоян

**Қоян:** Өте тамаша! Мені ұмытпаған екенсіңдер.

**Жүргізуші:** Қоян сені балалар ұмытпайды бүгінгі мерекеге балаларға қандай сыйың бар? **Қоян:** Балалармен ойын ойнағым кеп тұр **Ойын:**  **«**Сәбіз жинау**»**

**Жүргізуші:** - Аю, Қоян сендер бір-бірлеріңмен дос болыңдар. Алмаға тиіспеңдер Қараңдаршы біздің балалар шетінен ақылды, өнерлі.Күзгі мерекеге арнап алмамен бірге балаларымыздың биін тамашалаңдар.

**Би: «Көңілді баубақша»**

**Аю: - Не деген биші жемістер мен көкеністер.**

**Рақмет сендерге.**

**Тақпақ:**

6 бала: Алақай, алақай,

 Келді жомарт күз,

 Қалада да, далада да,

 Жанның бәрі жарқын күз.

7 бала: Алтын, сары, қызыл көк

 Алуан-алуан жапырақ

 Күзгі бақта күлімдеп,

 Көз тартады атырап

8 бала: Жер берді жемісті,

 Күз келді келісті,

 Күз- байлық береке,

 Алтын күз береке

 9 бала: Берекесін сыйлауға

 Өлкемізге күз келді,

 Жемістерін жинауға

 Шақырады біздерді

10 бала: Алтын күз , алтын күз

 Келші менің далама,

 Алтын күз, алтын күз

 Келші біздің бақшаға

**Күз ханшайымы: -**Балалар тағы да мерекелерің құтты

болсын! Мені басқа бала бақшада сендер секілді балалар күтіп отыр.

Соларға баруым керек. Сендермен келесі жылы Алтын күзде аман есен

кездесейік. Сау болыңдар!

*(Әуенмен Күз ханшайымы шығып кетеді*.*)*

**Қоян:** -Шыныменде балаларыңыз ақылды екен. Енді балаларыңызбен бірге ән айтқымыз келеді.

**Жүргізуші:** -Ендеше балалар **«Күз мезгілі тамаша»** әнін айтып берейік.

**Хор: «Күз мезгілі тамаша»**

**Жүргізуші:** -Балалар, қараңдаршы бағана бізге Күз ханшайымы келгенде сендерге күздің сыйы деп бір себет алма беріп кетті. Бұл алмадан Аюғада, Қоянға да берейік

**Балалар:** Иә

 *(Жүргізуші алмаларды балаларға таратып береді.)*

**Аю:** -Рақмет сендерге балалар. Бізді татуластырып, көңілімізді көтердіңдер. Енды Қоян екеуміз орманға барайық, ондағы алмаларды жинап сендерге әкеп берейік себебі сендер алманы жақсы көреді екенсіңдер. Сау болыңдар.

 *(Үшеуі қол ұстасып, мәз болып шығып кетеді.)*

**Жүргізуші:** -Құрметті ата-аналар, қонақтар! Осымен Алтын күзге арналған ертеңгілігіміз аяқталды. Әрқашан күздің сыйы ақ дастарқанымыздан айырмасын. Еліміз аман, заманымыз тыныш болсын!

 Сау болыңыздар!